Саксонска Швајцарија (национален парк)

**Националниот парк Саксонска Швајцарија** () е национален парк во сојузната покраина Саксонија во Германија, недалеку од главниот град Дрезден. Зафаќа површина од 93,5 км2 и се наоѓа во средиштето на Елпските Песочнички Планини (или Полапски Планини), чие подрачје се нарекува Саксонска Швајцарија.

Близу овој парк се наоѓа и националниот парк Чешка Швајцарија () во Чешка.

## Географија

### Местоположба

Националниот парк се наоѓа во средината на значаен природен предел што зафаќа 710 км2. Овој регион е именуван по паркот, и содржи гратчиња и села како Бад Шандау или Кенигштајн во округот Саксонска Швајцарија.

Околу 40% од паркот е прекриен со шума. Подрачјето е прогласено за национален парк во 1990 г. Се наоѓа - во две географски различни области - во рамките на округот Зексише Швајц-Остерцгебирге.

### Пејзаж

Саксонска Швајцарија се одликува со доста клисурести предели со многу пукнатини. Највисокиот врв во паркот достигнува височина од 556 метри, и се наоѓа близу долината на реката Елба (110 до 120 м над. височина). Поради острата вертикална поделба, местото има неколку различни животни средини и микроклиматски појаси. Во паркот сè уште постојат шумовити места недопрени од човекот, што претставува исклучок во средна Европа. Видовите што живеат во планинските и клисурските предели се загрозени, и тоа ширум Европа. Поради песокливата почва и пукнатините, областа е доста сува и попуста и посурова отколку што е нормално во умерениот климатски појас. Тоа е имено причината за посебноста на местото.

### Западна област

Овој регион ги вклучува зоната Баштај, Лилинштајн и долина на Поленц. На запад се граничи со Велен и Ломен, на север од Ломен и Хонштајн, на исток од Хонштајн и Госдорф и на југ од Поршдорф, Ратен и Велен. Општината Вајцдорф целосно се наоѓа во рамките на западната област. Важни врвови се Лилинштајн (415&nbsp;м), Баштај (305&nbsp;м), Хокштајн и Бранд (317&nbsp;м). Гринбах и поврзаното езеро Амзелзе и Поленц се единствените водени површини.

### Источна област

Источната област ги вклучува зоните на карпите Шрамштајне, планината Гросер Винтерберг, долината Гросер Чанд и внатрешноста на Саксонска Швајцарија (*Hinterer Sächsischen Schweiz*). На запад се граничи со Бад Шандау и Алтендорф и на север од Алтендорф, Отендорф и Хинтерхермсдорф. На исток и југ се граничи со националниот парк Чешка Швајцарија. Од Шмилка до Бад Шандау, Елба ја создава јужната граница на овој регион. Важни врвови се Гросер Винтерберг (556&nbsp;м), Куштал (337&nbsp;м) и Раумберг (459&nbsp;м). Кирнич е единствената водена површина.

## Туризам и рекреација

мини|десно|Типична пешачка патека во националниот парк

Планинарството и искачувањето се ограничени на дел од паркот заради заштитениот статус. Денес има околу 400 км планинарски патеки, 49,9 км патеки за ридски велосипедизам и 755 места за искачување со околу 12.600 можни маршрути. Паркот и околните предели служат како рекреативни предели за жителите на Дрезден. Во Бад Шандау има станица на железничката мрежа EuroCity и местото е оддалечено од Дрезден околу 45 патување (со Дрезденската С-Железница).

## Информациски места

* Седишта на националниот парк
** Центар на националниот парк во Бад Шандау
** Биро на националниот парк во Бад Шандау
* Информациски места
** Schweizerhaus на Баштај
** Планинска колиба кај водопадите Амзел
** Кабина на Бранд
** Eishaus на Гросер Винтерберг

## Поврзано

* Чешка Швајцарија

## Наводи

## Надворешни врски

* Мрежно место на националниот парк Саксонска Швајцарија   

Категорија:Национални паркови во Германија
Категорија:Заштитени области во Саксонија
Категорија:Елпски Песочнички Планини
Категорија:Саксонска Швајцарија